ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์กําจัดตัวเบียนภายนอกของสัตว์เลี้ยง

ชนิดผงสําหรับผสมน้ําหรือชนิดน้ํา

------------------------------

อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ของ ผลิตภัณฑ์ชนิดผงสําหรับผสมน้ํา หรือชนิดน้ําที่นํามาใช้ประโยชน์ในการกําจัดตัวเบียนภายนอกของสัตว์เลี้ยง เช่น เห็บ หมัด ไร ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลาก และระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                   ใช้กําจัดตัวเบียนภายนอกของสัตว์เลี้ยง เช่น เห็บ หมัด ไร (แจ้งตามวัตถุประสงค์ของผลิตภัณฑ์ รวมถึงกรณีห้ามใช้กับสัตว์ชนิดใดด้วย)

          (2) วิธีใช้                          1. ผสมวัตถุอันตราย ชื่อผลิตภัณฑ์..................ส่วน คนให้เข้ากัน ใช้วัตถุอันตราย ชื่อผลิตภัณฑ์ที่ผสมแล้ว มิลลิลิตรต่อน้ําหนักตัวสัตว์เลี้ยง.....กิโลกรัม

                                                  2. จุ๋ม อาบ หรือชโลมให้ทั่วตัวสัตว์เลี้ยงที่ตัวเปียกน้ํา โดยเฉพาะบริเวณอุ้งเท้า งามเท้า แล้วทิ้งไว้ให้แห้งโดยไม่ต้องล้างน้ําซ้ําควรใช้ผลิตภัณฑ์นี้ทุกวัน.....(วัน สัปดาห์ เดือน) หรือเมื่อพบร่องรอยของตัวเบียนบนตัวสัตว์

                                                  3. ควรทิ้งไว้นาน.... จึงจะสามารถปล่อยให้เด็กเล่นคลุกคลีกับสัตว์เลี้ยงนั้นได้

                                                  4. อาจใช้วัตถุอันตราย ชื่อผลิตภัณฑ์ฉีดพ่นที่นอนหรือกรงของสัตว์เลี้ยง หากพบตัวเบียนในบริเวณดังกล่าว

          (3) วิธีเก็บรักษา               ปิดฝาให้สนิท เก็บในที่มิดชิด ห่างจากเด็ก อาหาร และสัตว์เลี้ยง

          (4) คําเตือน                     1. ห้ามรับประทาน

                                                  2. ระวังอย่าให้วัตถุอันตรายเข้าตา จมูก ปาก เวลาใช้ให้สวมถุงมือหุ้มถึงข้อศอก

                                                  3. หลังจากการใช้ ให้ล้างมือและถุงมือให้สะอาด อาบน้ําชําระร่างกายและถอดเสื้อผ้าไปซักให้สะอาด

                                                  4. ระวังอย่าให้วัตถุอันตราย ชื่อผลิตภัณฑ์ เข้าตา จมูก ปาก หรือหูด้านในของสัตว์เลี้ยง

                                                  5. ไม่ควรใช้วัตถุอันตราย ชื่อผลิตภัณฑ์นี้กับสัตว์เลี้ยงที่ป่วยหรืออ่อนแอ ลูกสัตว์ สัตว์ที่กําลังตั้งท้อง หรือให้นมลูก

                                                  6. ห้ามทิ้งภาชนะบรรจุหรือวัตถุอันตราย ชื่อผลิตภัณฑ์ลงในแม่น้ํา คู คลอง แหล่งน้ําสาธารณะ

          (5) วิธีแก้พิษเบื้องต้น

                                                  1. หากถูกผิวหนัง ให้ล้างออกด้วยน้ําจํานวนมาก ๆ ถ้าเปื้อนเสื้อผ้าให้รีบถอดออกแล้วเปลี่ยนใหม่ทันที

                                                  2. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  3. หากกลืนกินวัตถุอันตราย ชื่อผลิตภัณฑ์ รีบทําให้อาเจียน โดยให้ดื่มน้ําสะอาด 2 แก้ว แล้วทําการล้วงคอ แล้วนําผู้ป่วยส่งแพทย์พร้อมภาชนะบรรจุ ฉลาก หรือใบแทรกของวัตถุอันตราย/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกูล

(นายบรรเทา อื้อกุล)

เลขาธิการคณะกรรมการอาหารและยา